**המעבדה לחקר טראומה וסטרס – ד"ר דני חורש**

**התנסות במחקר – שנת הלימודים תשע"ט**

**המעבדה עוסקת במחקר בתחום הטראומה, הסטרס והפסיכותרפיה. במעבדה נערכים כמה מחקרים במקביל, העוסקים בפסיכופתולוגיה ובטיפול. לעוזרי המחקר במעבדה תהיה הזדמנות ללוות מסטרנטים ודוקטורנטים בעבודות המחקר שלהם, תוך השתלבות בכל שלבי המחקר.**

**+++בשל היקף העבודה הנרחב כיום במעבדה, נשמח לקבל גם מועמדים שיש להם פניות מסויימת כבר במהלך הקיץ הקרב. מועמדים אלה כמובן יזכו ל"קיזוז זמן" מהשנה הבאה, כך שההתנסות במחקר תוכל להסתיים להם מוקדם יותר ב 2019, בהתאם לזמן שנתנו השנה. מועמדים שאינם פנויים הקיץ ויכולים להתחיל רק באוקטובר גם כן מוזמנים לפנות – זהו לא תנאי קבלה.**

**לפרטים נוספים, ניתן להיכנס לאתר המחלקה:**

[**http://horeshd.wixsite.com/danny-horesh---lab**](http://horeshd.wixsite.com/danny-horesh---lab)

**להלן פירוט של הפרויקטים המתנהלים כרגע במעבדה:**

1. **מחקר הבוחן הפרעה פוסט-טראומטית בקרב אוכלוסייה המאובחנת על הספקטרום האוטיסטי**. מדובר במחקר חלוצי, שמנסה להבין את המאפיינים הייחודים של הפרעות פוסט טראומטיות בקרב אוכלוסייה זו, וכן את המשתנים הקוגניטיביים (זיכרון, רומינציה וכו' ) והרגשיים (למשל, ויסות רגשי) המנבאים את חומרת הפתולוגיה. המחקר הנ"ל הוא בין-מעבדתי ומתנהל בשת"פ עם מעבדת האוטיזם של פרופ' עפר גולן, במחלקה לפסיכולוגיה בבר אילן.

**שלושה מחקרים על טיפול מבוסס-מיינדפולנס בקרב כמה אוכלוסיות**: **א.** שוטרים במחוז ירושלים, הסובלים משחיקה ודחק. **ב.** חולות זאבת ו-**ג.** חולות פיברומיאלגיה (הפרעת כאב כרונית).
מדובר במחקרים טיפוליים-קליניים רחבי היקף, שמתנהלים במעבדה בשת"פ עם המשטרה ועם ביה"ח תל השומר וקופ"ח מכבי. במחקרים נבדקת יעילותה של התערבות מבוססת-מיינדפולנס על האוכלוסיות הנ"ל, הסובלות מסימפטומים של חרדה, דיכאון, כאב כרוני, וקשיי תפקוד משמעותיים. המחקר הוא מחקר קליני מבוקר עם רנדומיזציה של נבדקים, ונלקחים בו שלל מדדים – רגשיים, קוגניטיביים ובחלק מהמקרים, גם ביולוגיים (דמים).

1. **נרטיבים פוסט טראומטיים – היבטים פסיכולוגיים וביולוגיים**. המחקר בוחן את האופן שבו אנשים מדברים על חוויות טראומטיות שעברו בחייהם. המחקר הוא שת"פ בין 7 חוקרים מבר אילן, כל אחד מדיסיפלינה אחרת. אנו מראיינים נבדקים, נכנסים לעומקה של החוויה הטראומטית שלהם, ובודקים כיצד מאפייני נרטיב שונים (כמה מפורט הסיפור, כיצד האדם מדבר עליו, כמה רגשית החוויה עבורו, ועוד) מנבאים פסיכופתולוגיה כגון PTSD, דכאון, ועוד ממדים אחרים. חלק מהמדגם עובר גם מטלות קוגניטיביות לבדיקת ויסות רגשי, וחלק נוסף עובר בדיקת EEG לזיהוי דפוסי פעילות מח שונים המאפיינים דפוסי נרטיבים ספציפיים.

במקביל, אנו עובדים על מחקרים שבהם הנתונים כבר נאספו, וכיום אנו מנתחים את נתוניהם וכותבים מאמרים עליהם. אלו הם -

1. **מחקר על פוסט טראומה בעקבות לידה שקטה ואובדן הריון**. המחקר בודק נשים שחוו אובדן הריון מאוחר, ומאפיין אותן מבחינת סימפטומים של PTSD, דכאון ועוד. המחקר בודק מהם הנבאים של המצוקה, מבחינת אופני התמודדות, יחסים זוגיים, חשיפה עצמית ועוד. במקביל אליו, מתנהל כרגע איסוף נתונים בביה"ח הדסה על נשים שיהוו קבוצת ביקורת, אשר חוו לידה תקינה. שם, אנו בודקים את ההשלכות הטראומטיות של לידה תקינה, לאור גוף הידע ההולך וגדל על post-partum PTSD.
2. **מחקר הבודק הפרעה פוסט-טראומטית והפרעות פסיכיאטריות אחרות בקרב נשים הנשואות לשבויים ישראליים ממלחמת יום הכיפורים.** מדובר במחקר אורך רחב היקף, שלאחרונה הסתיימה המדידה השלישית שלו. המחקר בוחן גורמים אישיותיים, משפחתיים וזוגיים הקשורים להתפתחות של טראומטיזציה משנית בקרב נשים שחיות מזה זמן רב לצדם של גברים הסובלים מקשיים פסיכולוגיים משמעותיים בעקבות חוויית השבי שלהם.
3. במקביל, מתנהלים במעבדה שיתופי פעולה מעניינים עם צוותי מחקר בחו"ל, בעיקר באוניברסיטת NYU, המחלקה לפסיכיאטריה. שיתופי הפעולה עוסקים בתחום הטראומה, הן בקרב אוכלוסיות צבאיות והן אזרחיות. עוזרי המחקר מוזמנים לסייע גם בפרוייקטים אלה, במידת הצורך, ולהיתרם מחוויית הלמידה הכרוכה בהם.

אופי העבודה:

העבודה במעבדה היא אינטראקטיבית ורב-צוותית. כלומר, עוזרי המחקר מוזמנים ליטול חלק בכל שלבי העבודה המחקרית, החל באיסוף נתונים וביצוע ראיונות קליניים בקרב אוכלוסיות פסיכופתולוגיו; עבור בקידוד נתונים, בעזרה בעיבודים סטטיסטיים ובחיפושי ספרות; וכלה בעזרה ממשית בכתיבה של מאמרים והצעות מחקר. העבודה מתבצעת בהנחייתו של ראש המעבדה, ד"ר דני חורש, ולצדן של הסטודנטים/יות לתואר שני ושלישי (רובם ככולם תלמידי המגמות הקליניות). העבודה במעבדה מזמנת חוויית למידה מעניינת, ומהווה הזדמנות אמיתית להכיר מקרוב מחקרי פסיכופתולוגיה וטיפול, על שלל היבטיהם.

הפונים למעבדה יוזמנו לראיון אישי עם ד"ר דני חורש. המלצות יינתנו לקראת תהליך הקבלה לתואר השני, במידת הצורך.

**ליצירת קשר:**

**ד"ר דני חורש**

**Danny.horesh@biu.ac.il**